‘অপারেশন সিঁদুর’ এর নামে প্রবন্ধ, প্রতিরক্ষা মন্ত্রকে জমা দিলেই মিলবে আকর্ষণীয় পুরস্কার

ওয়েবডেস্ক- ‘অপারেশন সিঁদুর’ (Operation Sindoor)। যা দেশবাসীর মনে গভীর ছাপ ফেলেছে। পাকিস্তানকে উচিত জবাব দিতে কড়া ভাষায় জবাবের সঙ্গে অস্ত্রাঘাতে পাকিস্তানকে (Pakistan) মোক্ষম জবাব দিয়েছে ভারত। এবার সেই অপারেশন সিঁদুর-মানুষের মনে চিরস্থায়ী করতে এই অভিযানকে কাগজে কলমে ধরে রাখতে চাইছে কেন্দ্র সরকার (Indian Government)। এবার অপারেশন সিঁদুরের উপর প্রবন্ধ লিখলেই মিলবে আর্থিক পুরস্কার (Reward) ।

সেই সঙ্গে পাওয়া যাবে লালকেল্লায় যাওয়ার সুযোগ। ভারতের প্রতিরক্ষা মন্ত্রকের (India’s Ministry of Defense) তরফ থেকে জানানো হয়েছে, সেরা তিন প্রবন্ধ বিজেতাকারীকে দেওয়া হবে ১০ হাজার টাকা। এই তিনজনই ৭৮ তম স্বাধীনতা দিবসে (78th Independence Day) লালকেল্লায় (Red Fort) উপস্থিত থাকার সুযোগ পাবে। রবিবার প্রতিরক্ষা মন্ত্রকের একটি প্রবন্ধ প্রতিযোগিতার ঘোষণা করা হয়। প্রবন্ধের বিষয় অপারেশন সিঁদুর। রবিবার থেকেই এই প্রতিযোগিতা শুরু হচ্ছে। একমাস ধরে চলবে। সারা দেশের মানুষ এই প্রতিযোগিতায় অংশগ্রহণ করতে পারবে। প্রবন্ধ লিখে জমা দিতে হবে প্রতিরক্ষা মন্ত্রকের।

আরও পড়ুন-“৬০০-র বেশি ড্রোন ধ্বংস,” পাক হামলা নিয়ে বিরাট তথ্য দিল BSF

গত ২২ এপ্রিল কাশ্মীরের পহেলগামের বৈসারণে জঙ্গি হামলার ঘটনা ঘটে। ২৬ জনের মৃত্যু হয়। পাকিস্তানকে জবাব দিতে অপারেশন সিঁদুর প্রত্যাঘাত হানে ভারত। ভারতের আকাশসীমা থেকেই গুঁড়িয়ে দেওয়া হয় পাক জঙ্গিদের ৯ টি ঘাঁটি। ১০০’ বেশি জঙ্গি নিধন হয়। এর মধ্যে ছিল কুখ্যাত পাঁচজঙ্গি। সেই সাফল্যকে প্রবন্ধ আকারে লিখে জমা দিতে হবে।

এই মুহূর্তে ভারত ‘অপারেশন সিঁদুর’ কেন কী কারণে প্রত্যাঘাত এনেছে তা বিশ্বের দরবারে তুলে ধরে কোনায় কোনায় ছড়িয়ে গেছে প্রতিনিধি দল। দলমত নির্বিশেষে সব পক্ষই আছে এই প্রতিনিধি দলে।

প্রধানমন্ত্রী নরেন্দ্র মোদি গর্বের সঙ্গে জানিয়েছেন, ‘অপারেশন সিঁদুর’ শুধু একটি অভিযান নয়, এই অভিযানের মাধ্যমে ভারত ফের একতাকে তুলে ধরল ।

দেখুন আরও খবর-